CELEX: 22013D0134
Language: hr
Date: 2013-07-08 00:00:00
Title: Odluka Zajedničkog odbora EGP-a br. 134/2013 od 8. srpnja 2013. o izmjeni Protokola 30. uz Sporazum o EGP-u o posebnim odredbama povezanima s organizacijom suradnje u polju statistike

19.12.2013   
            
            
               HR
            
            
               Službeni list Europske unije
            
            
               L 345/2
            
         ODLUKA ZAJEDNIČKOG ODBORA EGP-A
   br. 134/2013
   od 8. srpnja 2013.
   o izmjeni Protokola 30. uz Sporazum o EGP-u o posebnim odredbama povezanima s organizacijom suradnje u polju statistike
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbom (EU) br. 99/2013 Europskog parlamenta i Vijeća od 15. siječnja 2013. o europskom statističkom programu za razdoblje 2013.-2017. (1) određuje se financijska omotnica za 2013. za provedbu Europskog statističkog programa za razdoblje 2013.-2017. Financijska sredstva za razdoblje 2014.-2017. nisu još određena.
            
         
               (2)
            
            
               EGP-ov statistički program za 2013. trebao bi se temeljiti na Uredbi (EU) br. 99/2013 i trebao bi obuhvaćati one programske elemente koji su neophodni za opis i nadzor svih važnih gospodarskih, socijalnih i okolišnih aspekata Europskog gospodarskog prostora.
            
         
               (3)
            
            
               Protokol 30. uz Sporazum o EGP-u treba stoga izmijeniti kako bi se omogućila provedba te proširene suradnje od 1. siječnja 2013.,
            
         DONIO JE OVU ODLUKU:
   Članak 1.
   Sljedeći članak umeće se nakon članka 14. (Modernizacija europskih poduzeća i statistika trgovine (MEETS)) Protokola 30. uz Sporazum o EGP-u:
   
      „Članak 5.
      Statistički program za 2103.
      1.   Sljedeći akt predmet je ovog članka:
      
                  —
               
               
                  
                     32013 R 0099: Uredba (EU) br. 99/2013 Europskog parlamenta i Vijeća od 15. siječnja 2013. o europskom statističkom programu za razdoblje 2013.-2017. (OJ L 39, 9.2.2013., str. 12.).
               
            2.   Europski statistički program za razdoblje 2013.-2017. kako je utvrđen Uredbom (EU) br. 99/2013 predstavlja okvir za EGP-ove statističke aktivnosti koje su izvedene u razdoblju između 1. siječnja 2013. i 31. prosinca 2013. Sva temeljna polja Europskog statističkog programa za razdoblje 2013.-2017. smatraju se važnima za EGP-ovu statističku suradnju te su otvorena za potpunu suradnju država EFTA-e.
      3.   Poseban EGP-ov Statistički program za 2013. razvit će zajedno EFTA-in Ured za statistiku i Eurostat. EGP-ov Statistički program za 2013. temelji se na dijelu godišnjeg radnog programa koji je izradila Komisija u skladu s Uredbom (EU) br. 99/2013. te se sastavlja istodobno s njim. EGP-ov Statistički program za 2013. odobrit će Ugovorne stranke u skladu s njihovim unutarnjim postupcima.
      4.   Za 2013. države EFTA-e pridonose financijski u skladu s člankom 82. stavkom 1. točkom (a) Sporazuma i financijskim uredbama koje se na njega odnose iznosom od 75 % ukupnog iznosa iz proračunskih linija 29 02 05 (Europski statistički program za razdoblje 2013.-2017.) i 29 01 04 05 (Politika statističkih informacija – Izdaci za administrativno upravljanje) unesenima u proračun Europske unije za 2013.”
   
   Članak 2.
   Ova Odluka stupa na snagu 9. srpnja 2013. ili prvog dana nakon posljednje obavijesti iz članka 103. stavka 1. Sporazuma o EGP-u (2), ovisno o tomu što nastupi kasnije.
   Primjenjuje se od 1. siječnja 2013.
   Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 8. srpnja 2013.
      
         
            Za Zajednički odbor EGP-a
         
         
            Predsjednik
         
         Thórir IBSEN
      
   
   
      (1)  SL L 39, 9.2.2013., str. 12.
   
      (2)  Ustavni zahtjevi nisu navedeni.